Шәача аковидтә ԥкрақәа ишрықәныҟәо лымкаала игәарҭалоит
© Sputnik / Артур ЛебедевМобильные отряды самоконтроля в Сочи
© Sputnik / Артур Лебедев/
АҞӘА, абҵара 20 – Sputnik. Аковид аԥырҟәҟәааразы иалагалоу аԥкрақәа ауааԥсыра шрықәныҟәо еиҳа иӷәӷәаны игәарҭалоит Шәача абҵара 22 инаркны. Уи азы ақалақь аҿы аус рулоит амобилтә гәыԥқәа 100, урҭ агәыԥқәа ирылазаауеит аполициеи, аказначеиреи, ахадареи русзуҩцәа, абри атәы аанацҳауеит РИА Новости, Шәача ақалақь ахадара апресс-маҵзура ажәақәа шьаҭас иааганы.
"Ақалақь араионқәа зегьи ақыҭақәеи рҿы ахылаԥшрақәа мҩаԥызгало агәыԥқәа 100 еиҿаҳкаауеит. Урҭ аусура иалагоит абҵара 22 инаркны ахырхарҭа хадақәа хԥа ылхны: ахархәаратә усхки ауаа ахьындырхо аобиектқәеи ауаажәларратә транспорти рҿы", - ҳәа апресс-релиз аҿы иааргоит ақалақь ахада Алексеи Копаигородски иажәақәа.
QR-кодқәа рсистема акурорт аҿы амч амазаауеит ажьырныҳәа 18 2022 шықәса рҟынӡа. Аха уажәы ахәаахәҭра-ырлахҿыхратә центрқәеи акрыфарҭақәеи рыдагьы, QR-кодқәа ма акоронавирус шухугаз азы аршаҳаҭга, мамзаргьы алаҵаҟаҵара шыҟамло азы аилыркаа аҭахуп ахәаахәҭратә ҭыԥқәа, акино, атеатрқәа, афитнес-центрқәа, ацәыргақәҵақәа уҳәа рахь уаннеиуа, аԥҭекақәеи зда ԥсыхәа ыҟам атауарқәа ахьырҭиуа адәқьанқәеи аламҵакәа. Уи адагьы агубернатор Вениамин Кондратиев иқәҵара инақәыршәаны, Шәача анапхгараҭаратә хыбрақәа рахь ԥхынҷкәын 1 инаркны унеилар улшоит алаҵа шыҟауҵахьоу зыршаҳаҭуа аелектронтә документ уманы.